b'\n_START_ARTICLE_\nShare (pel\xc2\xb7l\xc3\xadcula)\n_START_SECTION_\nSinopsi\n_START_PARAGRAPH_\nMandy, una noia de 16 anys, rep missatges de text dels seus amics sobre un v\xc3\xaddeo viral, el qual mostra uns esdeveniments amb ella inconscients i uns nois del seu institut aprofitant-se\'n, en una nit que no recorda, i intenta recordar sobre el que havia passat.\n_START_SECTION_\nProducci\xc3\xb3\n_START_PARAGRAPH_\nAl maig de 2015, es va anunciar que Pippa Bianco adaptaria el seu curt Share (guanyador a la secci\xc3\xb3 Cin\xc3\xa9fondation, a Cannes 2015) com a llargmetratge. El gener de 2016, el Sundance Institute va triar la pel\xc2\xb7l\xc3\xadcula pel seu Screenwriters Lab. I el mar\xc3\xa7 de 2017, va ser anunciat que Un24 distribuiria la pel\xc2\xb7l\xc3\xadcula, amb Rhianne Barreto com a actriu principal debutant. L\'octubre de 2017, Charlie Plummer, Poorna Jagannathan, J. C. Mackenzie, Lovie Simone i Nicholas Galitzine serien tamb\xc3\xa9 anunciats en el c\xc3\xa0sting de la pel\xc2\xb7l\xc3\xadcula, amb Carly Hugo, Tyler Byrne i Matthew Parker com a productors._NEWLINE_El rodatge va comen\xc3\xa7ar l\'octubre de 2017, a Toronto, Canad\xc3\xa0._NEWLINE_La composici\xc3\xb3 de la m\xc3\xbasica va ser feta pel m\xc3\xbasic electr\xc3\xb2nic Shlohmo, que era la primera vegada que componia per una pel\xc2\xb7l\xc3\xadcula.\n_START_SECTION_\nPublicaci\xc3\xb3\n_START_PARAGRAPH_\nLa pel\xc2\xb7l\xc3\xadcula va tenir la seva estrena mundial al Festival de Cinema de Sundance el 25 de gener de 2019. Poc despr\xc3\xa9s, HBO Films adquiriria els drets de distribuci\xc3\xb3 del film. Seria publicada el 27 de juliol de 2019.\n_START_SECTION_\nRecepci\xc3\xb3 de la cr\xc3\xadtica\n_START_PARAGRAPH_\nShare va rebre revisions positives de cr\xc3\xadtics de pel\xc2\xb7l\xc3\xadcules. Amb un 81% d\'aprovaci\xc3\xb3 a p\xc3\xa0gines web com Rotten Tomatoes, basant-se en 21 revisions, amb una mitjana ponderada de 7.15 sobre 10. A Metacritic, la pel\xc2\xb7l\xc3\xadcula aconsegu\xc3\xad un \xc3\xadndex de 73 sobre 100, basant-se en 8 cr\xc3\xadtics, i destacant "generalment revisions favorables".'